Kjersti Beck

Kjersti Beck (født 5. september 1979) er en norsk tidligere håndballspiller og fotograf fra Totenvika i Østre Toten. Hun har medalje fra både EM i håndball og beachhåndball.

Hun arbeider nå som kontorsjef og prosjektleder for Ungdoms-OL 2016 på Lillehammer. Hennes og mannen Per-Erik Bjørnbacks blogg ble kåret til Norges beste reiseblogg i 2010 av magasinet Reiser & ferie i samarbeid med Nettavisen og Ticket.Norges beste reiseblogg  – Reiser & ferie

 Karriere som håndballspiller 
Hun var målvakt for Balonmano Parc Sagunt, Byåsen I.L, Toten HK, Sjetne, Gjøvik og Vardal samt Viken. Beck var også målvakt for det norske kvinnelandslaget, og var bl.a. med i EM i håndball for kvinner 2004 i Ungarn da Norge ble europamestere. Kjersti Beck er nesten ferdig utdannet fysioterapeut, og hun har også jobbet som radiovert og nyhetsanker. Hun la opp på landslaget etter VM i 2005. Beck endte dermed med 42 A-landskamper. 

I juli 2013 deltok hun ved EM i beachhåndball 2013 i Randers i Danmark. Her fikk Norge bronse, etter at de vant bronsefinalen 2-1 over Ukraina.European Handball Federation - 2013 Women's ECh Beachhandball Final Tournament , besøkt 15. juli 2013.

Hun spilte også på Norges lag som deltok ved World Games 2013. De vant alle sine tre kamper i gruppespillet, men tapte 1-2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28-11 og 19-17, og kom dermed på 3.-plass.World Games 2013 - Beach Handball , besøkt 4. august 2013. 

 Meritter landslag 
 World Games 2013 - bronse (beach)
 Beach-EM 2013 - bronse
 VM 2005 – 9.-plass
 EM 2004 – Gull

 Referanser 

 Eksterne lenker 


Kategori:Personer fra Østre Toten kommune
Kategori:Norske håndballspillere
Kategori:Norske beachhåndballspillere
Kategori:Norske bloggere
Kategori:Håndballmålvakter
Kategori:Europamestere i håndball
Kategori:Håndballspillere for Byåsen IL
Kategori:Spillere i Håndball-EM 2004 for kvinner
Kategori:Spillere i Håndball-VM 2005 for kvinner